ประกาศ ก.ศป.เรื่อง การกําหนดหลักเกณฑ์การเป็นผู้ทรงคุณวุฒิที่จะได้รับแต่งตั้งเป็นตุลาการในศาลปกครองชั้นต้น อาศัยอํานาจตามความในมาตรา ๑๘ วรรคหนึ่ง (๓) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ก.ศป. ออกประกาศไว้ ดังต่อไปนี้ข้อ ๑ ให้ยกเลิก(๑) ประกาศ ก.ศป. เรื่อง การกําหนดหลักเกณฑ์การเป็นผู้ทรงคุณวุฒิที่จะได้รับแต่งตั้งเป็นตุลาการในศาลปกครองชั้นต้น ลงวันที่ ๒๘ กันยายน ๒๕๔๔ (๒) ประกาศ ก.ศป. เรื่อง การกําหนดหลักเกณฑ์การเป็นผู้ทรงคุณวุฒิที่จะได้รับแต่งตั้งเป็นตุลาการในศาลปกครองชั้นต้น (ฉบับที่ ๒) ลงวันที่ ๙ กุมภาพันธ์ ๒๕๔๘(๓) ประกาศ ก.ศป. เรื่อง การกําหนดหลักเกณฑ์การเป็นผู้ทรงคุณวุฒิที่จะได้รับแต่งตั้งเป็นตุลาการในศาลปกครองชั้นต้น (ฉบับที่ ๓) ลงวันที่ ๘ พฤษภาคม ๒๕๕๐ (๔) ประกาศ ก.ศป. เรื่อง การกําหนดหลักเกณฑ์การเป็นผู้ทรงคุณวุฒิที่จะได้รับแต่งตั้งเป็นตุลาการในศาลปกครองชั้นต้น (ฉบับที่ ๔) ลงวันที่ ๑๗ กุมภาพันธ์ ๒๕๕๕ ข้อ ๒ ผู้ทรงคุณวุฒิในสาขานิติศาสตร์ รัฐศาสตร์ รัฐประศาสนศาสตร์ เศรษฐศาสตร์ หรือสังคมศาสตร์ ที่จะได้รับแต่งตั้งเป็นตุลาการใน ศาลปกครองชั้นต้นต้อง(๑) เป็นผู้ที่สําเร็จการศึกษาในระดับปริญญาตรีขึ้นไปในสาขานิติศาสตร์ รัฐศาสตร์ รัฐประศาสนศาสตร์ หรือเศรษฐศาสตร์ หรือเป็นผู้ที่สําเร็จการศึกษาในระดับปริญญาตรีขึ้นไปในสาขาสังคมศาสตร์อื่น โดยได้รับปริญญาสังคมศาสตร์ อักษรศาสตร์ หรือศิลปศาสตร์ ที่เน้นการศึกษาวิชาเกี่ยวกับนิติศาสตร์ รัฐศาสตร์ รัฐประศาสนศาสตร์ เศรษฐศาสตร์ การเมืองการปกครอง หรือสังคมวิทยาจากสถานศึกษา ในประเทศหรือต่างประเทศ ที่ ก.พ. รับรอง และ (๒) ผ่านการอบรมหลักสูตรพนักงานคดีปกครองหรือหลักสูตรกฎหมายปกครองหรือหลักสูตรกฎหมายมหาชน ที่ ก.ศป. รับรอง เว้นแต่เป็นผู้ที่สําเร็จการศึกษาในระดับปริญญาโทหรือปริญญาเอกในสาขากฎหมายปกครองหรือกฎหมายมหาชนในประเทศหรือต่างประเทศ ที่ ก.พ. รับรอง ในกรณีผู้ที่ดํารงตําแหน่งอื่นในหน่วยงานของรัฐที่มิใช่ข้าราชการ นอกจากเป็นไปตาม (๑) และ (๒) แล้ว ต้องมีประสบการณ์ในการทางานโดยปฏิบัติหรือเคยปฏิบัติหน้าที่ในส่วนราชการ หรือปฏิบัติหรือเคยปฏิบัติงานในหน่วยงานอื่นของรัฐที่มิใช่ส่วนราชการ มาแล้วรวมกันไม่น้อยกว่าสิบห้าปีด้วยความในวรรคสองมิให้ใช้บังคับกับผู้ที่มีคุณสมบัติตามมาตรา ๑๘ วรรคหนึ่ง (๔) (ฉ) และ (ช) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ข้อ ๓ ผู้ทรงคุณวุฒิในการบริหารราชการแผ่นดินที่จะได้รับแต่งตั้งเป็นตุลาการในศาลปกครองชั้นต้นต้อง(๑) เป็นผู้ที่สําเร็จการศึกษาในระดับปริญญาตรีขึ้นไปจากสถานศึกษาในประเทศหรือต่างประเทศ ที่ ก.พ. รับรอง และ (๒) ผ่านการอบรมหลักสูตรพนักงานคดีปกครองหรือหลักสูตรกฎหมายปกครองหรือหลักสูตร กฎหมายมหาชน ที่ ก.ศป. รับรอง ในกรณีที่เป็นข้าราชการ นอกจากเป็นไปตาม (๑) และ (๒) แล้วต้องดารงตาแหน่งหรือเคย ดารงตาแหน่งบริหารที่ได้รับเงินประจําตําแหน่งประเภทบริหารตามกฎหมายว่าด้วยเงินประจาตาแหน่ง มาแล้วไม่น้อยกว่าสามปี ในกรณีผู้ที่ดํารงตําแหน่งอื่นในหน่วยงานของรัฐที่มิใช่ข้าราชการหรือผู้ที่ดํารงตําแหน่งประเภท ผู้บริหารของสถาบันอุดมศึกษาของรัฐที่มีวาระการดํารงตําแหน่ง นอกจากเป็นไปตาม (๑) และ (๒) แล้ว ต้องดํารงตําแหน่งหรือเคยดํารงตําแหน่งประเภทผู้บริหารที่เทียบได้ไม่ต่ํากว่าข้าราชการพลเรือนระดับ ๘ หรือข้าราชการพลเรือนสามัญตําแหน่งประเภทอํานวยการระดับต้น มาแล้วไม่น้อยกว่าสามปี และมี ประสบการณ์ในการทํางานโดยปฏิบัติหรือเคยปฏิบัติหน้าที่ในส่วนราชการ หรือปฏิบัติหรือเคยปฏิบัติงาน ในหน่วยงานอื่นของรัฐที่มิใช่ส่วนราชการ มาแล้วรวมกันไม่น้อยกว่าสิบห้าปี ข้อ ๔ ภายในระยะเวลาสามปีนับแต่วันที่ประกาศนี้ใช้บังคับ มิให้นําความในข้อ ๒ วรรคหนึ่ง (๒) และข้อ ๓ วรรคหนึ่ง (๒) มาใช้บังคับ ข้อ ๕ ให้ ก.ศป. มีอํานาจตีความและวินิจฉัยปัญหาเกี่ยวกับการปฏิบัติตามประกาศนี้ ข้อ ๖ ให้ประธานศาลปกครองสูงสุดรักษาการตามประกาศนี้ผู้มีอํานาจลงนาม ประกาศ ณ วันที่ ๒๗ ธันวาคม พ.ศ. ๒๕๕๕ หัสวุฒิ วิฑิตวิริยกุล ประธานศาลปกครองสูงสุด ประธานกรรมการตุลาการศาลปกครอง